Georg Julius Theodor Meyer

Georg Julius Theodor Meyer (16. aprill 1822 Arakste – 19. veebruar 1907 Tartu) oli Eesti vaimulik.

Meyer sündis Arakstes (Ruhja lähedal). Õppis aastatel 1832–1837 Pärnu kreiskoolis, aastatel 1837–1841 Tartus gümnaasiumis. Tartu Ülikooli usuteaduskonnas õppis ta aastatel 1841–1845. Oli seejärel koduõpetajaks Keilas. Prooviaastal oli ta Keila Miikaeli koguduses Carl Georg Ficki juures. Ordineeriti 11. veebruaril 1851 Riias õpetajaks.

Oli aastatel 1851–1891 (introdutseeriti 4. märtsil 1851) Puhja Püha Dionysiuse koguduse õpetaja. Jäi 23. märtsil 1891 emerituuriDie evangelischen Prediger Livlands bis 1918. Böhlau Verlag Köln, Wien 1977.

 Isiklikku 
Tema õemees Emil Moritz Metzler oli Pärnu-Jakobi koguduse õpetaja. Tema poeg Johannes Meyer oli Tartu Ülikoolis günekoloogia ja sünnitusabi eradotsent (aastatel 1903–1917) ning aastal 1923 Riigikogu II koosseisu liige.

 Viited 

 Välislingid 

Kategooria:Puhja Püha Dionysiuse koguduse vaimulikud
Kategooria:Liivimaa vaimulikud
Kategooria:Tartu Ülikooli usuteaduskonna vilistlased
Kategooria:Sündinud 1822
Kategooria:Surnud 1907